Diari Oficial de la Generalitat Valenciana


Sumari del DOGV 5677, del 10-01-2008 (2007/15120)

RESOLUCIÓ de 27 de desembre de 2007, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació de l'addenda al conveni marc de col·laboració subscrit entre el Ministerio de Industria, Turismo y Comercio y la Generalitat de la Comunitat Valenciana per al desenrotllament del Programa PYME Digital, en l'àmbit del Pla Avança.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5677

Data del DOGV
:   10-01-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/15750


Data del document
:   27-12-2007

Organisme emissor
:   Conselleria de Presidència

Tipus de document
:   Resolució

Descriptors 

:   * Conselleria Justícia i Administracions Públiques
    * petita i mitjana empresa
    * cooperació administrativa
    * telecomunicació
    * administració central

RESOLUCIÓ de 27 de desembre de 2007, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació de l'addenda al conveni marc de col·laboració subscrit entre el Ministerio de Industria, Turismo y Comercio y la Generalitat de la Comunitat Valenciana per al desenrotllament del Programa PYME Digital, en l'àmbit del Pla Avança. [2007/15211]  
El Ministerio de Industria, Turismo y Comercio y la Generalitat de la Comunitat Valenciana han subscrit, després de la tramitació prèvia reglamentària, el 23 de novembre de 2007, l'addenda al conveni marc de col·laboració per al desenrotllament del Programa PYME Digital, en l'àmbit del Pla Avança.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, i l'article 3.4 del Decret 20/1993, de 8 de febrer, del Consell, cal publicar en el Diari Oficial de la Comunitat Valenciana l'esmentada addenda, que ha quedat inscrita en el Registre de Convenis de la Generalitat amb el número 1626/2007, i que figura com a annex d'esta resolució.  
Valencia, 27 de desembre de 2007.- El director general de Relacions amb les Corts i Secretariat del Consell: Ángel Mompó Romero.  
Addenda al Conveni marc de col·laboració entre el Ministeri d'Indústria, Turisme i Comerç i la Generalitat de la Comunitat Valenciana, per al desenvolupament del Programa Pyme digital en l'àmbit del Pla Avança.  
Madrid, 23 de novembre de 2007  
Reunits  
D'una banda, el secretari d'Estat de Telecomunicacions, i per la Societat de la Informació, el senyor Francisco Ros Perán, nomenat per al dit càrrec per Reial Decret 988/2004, de 30 d'abril, que actua en l'exercici de les atribucions delegades pel titular del Departament, d'acord amb el que estableix l'apartat segon.1) de l'Orde ITC/3187/2004, de 4 d'octubre, per la qual es deleguen competències del ministre d'Indústria, Turisme i Comerç i per la qual s'aproven les delegacions de competències d'altres òrgans superiors i directius del departament.  
I, d'altra, Fernando de Rosa Torner, en la seua qualitat de conseller de Justícia i Administracions Públiques de la Generalitat de la Comunitat Valenciana, facultat expressament per a aquest acte per Acord del Consell de data 23 de novembre de 2007.  
Ambdues parts actuen en la respectiva representació que ostenten i es reconeixen recíprocament la capacitat legal necessària per a l'atorgament del present document.  
Manifesten  
Que el Pla Avança respon al mandat que la Comissió Europea realitza en els estats membres, en el seu Pla i2010 Una SI Europea per al creixement i l'ocupació, publicat el 31 de maig de 2005, perquè elaboren abans de final d'any, els programes de reformes nacionals, on definisquen les seues prioritats per a la Societat de la Informació (SI), en línia amb les orientacions integrades per al creixement i l'ocupació, adoptades per a la Comissió Europea, en l'abril de 2005.   
Les administracions que subscriuen aquesta addenda al Conveni Marc de Col·laboració, signat amb data 27 de juliol de 2006, són competents per a exercir el desenvolupament de la Societat de la Informació. El Ministeri d'Indústria, Turisme i Comerç en l'àmbit de l'Estat i la Generalitat de la Comunitat Valenciana en el seu àmbit territorial:  
L'Administració General de l'Estat, en l'exercici de les competències que li atribueix l'article 149.1.21 de la Constitució, en matèria de telecomunicacions, i d'acord amb la Llei 32/2003, de 3 de novembre, General de Telecomunicacions, té com a funció elaborar i difondre programes d'utilització dels nous serveis de telecomunicacions per a la Societat de la Informació, que contribuïsquen a la creació de millors condicions per al desenvolupament econòmic, social i cultural.  
La conselleria de Justícia i Administracions Públiques, en l'exercici de les competències, recollides en l'article 19 del vigent Estatut d'Autonomia de la Comunitat Valenciana, que atribueix a la Generalitat, en l'àmbit de les seues competències, l'impuls d'un model de desenvolupament equitatiu, territorialment equilibrat i sostenible, basat, entre altres fonaments, en la plena integració en la societat de la informació, reconeix també el dret d'accés dels valencians a les noves tecnologies i que la Generalitat desenvolupe polítiques actives que impulsen la formació, les infraestructures i la seua utilització.  
Com a corol·lari a aqueix deure d'impuls i al reconeixement de tal dret, l'article 49.3 de l'esmentat Estatut d'Autonomia assenyala que la Generalitat té també competència exclusiva, sense perjudici del que disposa la legislació de desplegament de l'article 149 de la Constitució i, si fa al cas, de les bases i ordenació de l'activitat econòmica general de l'Estat, sobre el "règim de les noves tecnologies relacionades amb la societat de la informació i del coneixement".  
Que en el Conveni Marc de Col·laboració entre el Ministeri d'Indústria, Turisme i Comerç i la Generalitat de la Comunitat Valenciana per al desenvolupament del Pla Avança, es preveu la signatura d'addendes anuals per a l'execució del seu objecte.  
El Pla Avança es desenvolupa mitjançant l'exercici de les esmentades competències en el grau que es considere convenient; bé mitjançant l'exercici d'activitats completes o actuacions complementàries a altres; i s'observa, en tot cas, el règim competencial de les administracions públiques  
La Generalitat de la Comunitat Valenciana ha mostrat, permanentment, el seu interés en el desenvolupament d'actuacions que promogueren la consolidació de la Societat Tecnològica i del Coneixement. Així, en l'actualitat, dit objectiu es canalitza a través de la seua iniciativa estratègica AVANTIC 2004-2010, integrada pel Pla Estratègic Valencià de Telecomunicacions Avançades (PEVTA) i pel Pla Estratègic per a la Consolidació de la Societat Tecnològica i del Coneixement en la Comunitat Valenciana (PETIC), a més de per tres programes horitzontals que aborden respectivament la gestió avançada del Coneixement, la I+D+I en TIC i l'estructura orgànica i funcional del conjunt d'AVANTIC.  
A través dels seus programes, AVANTIC destina les seues iniciatives a la immersió tecnològica i del coneixement de la societat valenciana, dels seus ciutadans, de les mateixes administracions de la Comunitat, i de l'empresa valenciana, singularment de la PYME.   
L'evident convergència entre els objectius del Pla Avança i d'AVANTIC, i el millor ús dels recursos públics, fa indefectible la col·laboració entre les administracions públiques en matèria de TIC, ja que difícilment cal refermar els resultats en un territori concret sense el concurs, tant financer com institucional, de tots els agents que despleguen actuacions i competències en el mateix. Tal és el sentit de la convergència sociotecnològica, sense la qual difícilment s'aconseguiran els objectius de desenvolupament, sostenibilitat i solidaritat o equitat tecnològiques TIC i del Coneixement.  
Que el Programa PYME Digital, emmarcat en l'àrea d'actuació de Competitivitat i Innovació del Pla Avança, s'orienta a incrementar el grau d'adopció de les TIC en les PYMES espanyoles, augmentar la implantació del negoci electrònic, i impulsar la implantació de la factura electrònica.  
Amb tal fi, les actuacions incloses en aquest Programa hauran de dirigir-se als següents objectius:  
Caracterització de la situació de les PYMES en un sector i/o ubicació geogràfica concreta, respecte al seu grau de digitalització mitjançant la realització d'estudis de diagnòstic tecnològic apropiats.  
Implantació en les PYMES de solucions TIC (aplicacions o serveis) disponibles en el mercat, de caràcter sectorial o horitzontal, orientats a la millora del grau de digitalització de les PYMES participants, emmarcats en els nivells i paràmetres definits en el concepte de caracterització de la PYME Digital.  
Utilització dels prescriptors pròxims a les PYMES, per tal d'aconseguir la introducció de les TIC, i solucions de negoci basades en aquestes, orientats a la millora del grau de digitalització de les PYMES que es relacionen amb ells.  
Foment de la disponibilitat de noves solucions de negoci electrònic, inclosa la factura electrònica, fàcilment aplicables en les PYMES.  
Facilitar la participació efectiva de les PYMES en els mercats electrònics, inclosos els de la contractació pública, i en agrupacions empresarials innovadores entre proveïdors de serveis de TIC i PYMES.  
Promoure la utilització de la factura electrònica i dels procediments telemàtics en les relacions de les PYMES amb les AAPP.  
Proporcionar assessorament personalitzat a la PYME, en l'ús de les TIC per a la millora dels seus processos empresarials, mitjançant l'elaboració de diagnòstics i plans de millora.  
En virtut del que exposa i per tal de concretar aquesta col·laboració, les parts acorden la subscripció d'aquesta Addenda que es regeix pels següents acords.  
Acords  
Primer. Objecte  
L'objecte d'aquesta addenda és determinar les condicions de cooperació, col·laboració i cofinançament entre el Ministeri d'Indústria, Turisme i Comerç i la Generalitat de la Comunitat Valenciana, per al desenvolupament del Programa PYME Digital en el marc del Pla Avança, que es concreten en l'execució de les activitats i programes detallats en l'annex d'aquesta Addenda.  
Segon. Compromisos de la Secretaria d'Estat de Telecomunicacions i per a la Societat de la Informació  
La Secretaria d'Estat de Telecomunicacions i per a la Societat de la Informació es compromet, per la present Addenda, a realitzar les accions següents:  
Aportar les quanties econòmiques recollides en l'apartat cinqué.  
Proposar el marc d'actuació, en què es desenvoluparan les mesures executades per les comunitats autònomes en compliment del Programa.  
L'Oficina Tècnica, per al seguiment i anàlisi de totes les activitats que s'exercisquen en el marc de l'exercici del Pla Avança.  
Participació de representants del MITYC en les activitats de difusió, divulgació i màrqueting del Programa PYME Digital en la Generalitat de la Comunitat Valenciana, a petició de la mateixa Comunitat.  
Gestionar la pàgina web del Pla Avança (www.planavanza.es), que conté les accions dutes a terme per les comunitats autònomes, els seus resultats i l'anàlisi del seu impacte.  
Tercer. Compromisos de la Comunitat Autònoma  
La Generalitat de la Comunitat Valenciana es compromet, per la present Addenda, a realitzar les accions següents:  
Aportar les quanties econòmiques recollides en l'apartat cinqué.  
Executar les actuacions descrites en el document annex de la present Addenda.  
Les activitats de difusió i divulgació del Programa PYME Digital en la mateixa Comunitat. Podrà comptar, per a això, amb la participació i col·laboració de representants del MITYC.  
En totes les mesures que es desenvolupen en l'àmbit del Programa PYME Digital, així com en les actuacions i projectes que s'executen d'aquest, hi haurà de fer-se menció expressa del cofinançament i col·laboració entre el MITYC i la Comunitat Autònoma. Així mateix, la Comunitat Autònoma informarà els beneficiaris que les actuacions i projectes executats compten amb finançament del MITYC.  
El logotip del MITYC, del Pla Avança i de FEDER i, si fa al cas, l'adreça de la pàgina web del Pla Avança, hauran d'exhibir-se en totes les activitats i actes que es realitzen per al desenvolupament d'aquesta Addenda.   
Quart. Gestió i execució  
La gestió del desenvolupament de l'Addenda al Conveni Marc de Col·laboració subscrit entre Ministeri d'Indústria, Turisme i Comerç i la Generalitat de la Comunitat Valenciana, amb data 27 de juliol de 2006, per al desenvolupament del Pla Avança i l'execució de les accions necessàries per a dur a terme l'objecte definit en l'apartat u, s'ajustaran a la regulació establida en el precitat Conveni Marc.  
En particular,  
La comunitat autònoma podrà executar els compromisos que adquireix en virtut d'aquesta Addenda, directament o a través d'un ens de Dret Públic o una empresa pública de l'esmentada Comunitat Autònoma. Les comandes de gestió que realitze la Comunitat Autònoma, per a l'execució dels compromisos anteriors, hauran de complir allò que s'ha estipulat en l'article 15 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i article 3.1 del Text Refós de la Llei de Contractes de les Administracions Públiques, aprovat pel Reial Decret Legislatiu 2/2000, de 16 de juny.  
Els contractes que establisquen, en l'àmbit d'aquesta Addenda, la Comunitat Autònoma, o l'esmentat ens de dret públic o una empresa pública de la Comunitat Autònoma, hauran de complir els principis de publicitat, concurrència, igualtat i no discriminació i els requisits especificats en l'article 11, del Text Refós de la Llei de Contractes de les Administracions Públiques.  
Les ajudes que siguen concedides a l'empara d'aquesta Addenda, per qualsevol procediment en vigor legalment establit, seguiran el que estableix el marc de la Llei 38/2003, de 17 de novembre, General de Subvencions, i Reial Decret 887/2006, de 21 de juliol, pel qual s'aprova el reglament que la desenvolupa i la normativa autonòmica reguladora de les subvencions, si fa al cas.  
Cinqué. Finançament  
El finançament de les actuacions per a l'any 2007 es distribuirà entre les administracions signants, i de la manera següent:  
Any 2007  
Finançadors Aportacions econòmiques (?)   
MITYC 2.285.556,00 €  
Generalitat de la Comunitat Valenciana 1.870.000,00 €  
Total administracions públiques 4.155.556,00 €  
El Ministeri d'Indústria, Turisme i Comerç transferirà a la Generalitat de la Comunitat Valenciana, a la signatura de la present Addenda, els fons de cofinançament corresponent, 2.285.556,00 €, a càrrec de la partida pressupostària 30.29.754X.708, dels Pressupostos Generals de l'Estat per a l'any 2007.  
La Generalitat de la Comunitat Valenciana aportarà la seua part de finançament, 1.870.000,00 €, a càrrec de les aplicacions pressupostàries i números de projecte següents, dels seus pressupostos per a l'exercici 2007: 12.65.06.209.73.37399 DI400; 46.18.21.535.28.84033 QI000; 13.76.54.444.39.1 T4329000 i 36.04.34.424.37.70208 DI400.  
Sisé. Competències de la Comissió Bilateral   
La Comissió Bilateral, definida en la clàusula setena del Conveni Marc de Col·laboració signat, té entre les seues competències resoldre els problemes d'interpretació i compliment que pogueren suscitar-se, com també precisar o modificar les actuacions a realitzar, incloses les modificacions que es consideren necessàries en l'annex d'aquesta Addenda, sempre que no supose l'alteració substancial de l'objecte d'aquesta.  
Així mateix, correspon a la Comissió el control i seguiment del Programa PYME Digital, la supervisió i aprovació dels informes de progrés de les activitats i dels estats de despeses, així com de la seua justificació documental que la Generalitat de la Comunitat Valenciana presente, i tot això quedarà reflectit en les actes corresponents.  
Seté. Duració  
Aquesta Addenda entrarà en vigor des de la data de la seua signatura i tindrà una vigència d'un any. Si bé la seua vigència se sotmetrà a la del Conveni Marc de Col·laboració entre el Ministeri d'Indústria, Turisme i Comerç i la Generalitat de la Comunitat Valenciana, per al desenvolupament del Pla Avança.  
Vuité. Règim jurídic i qüestions litigioses  
La present Addenda té caràcter administratiu i es considera inclosa en l'article 3.1.c), aprovat pel Reial Decret Legislatiu 2/2000, de 16 de juny, del Text Refós de la Llei de Contractes de les Administracions Públiques, i queda fora del seu àmbit d'aplicació, sense perjudici de l'aplicació dels principis i criteris del citat Reial Decret Legislatiu, per a resoldre els dubtes i llacunes que puguen presentar-se i serà regida per les mateixes clàusules i, supletòriament, per les normes generals del dret administratiu.  
La resolució de les controvèrsies que puguen plantejar-se sobre la interpretació i l'execució d'aquesta Addenda, hauran de solucionar-se de mutu acord entre les parts, i en el si de la Comissió Bilateral del Conveni Marc.  
Si no es poguera arribar a cap acord, les possibles controvèrsies s'haurien de resoldre d'acord amb l'article 44 de la Llei 29/1998, de 13 de juliol, Reguladora de la Jurisdicció Contenciosa Administrativa.  
Nové. Causes de resolució i efectes  
La present Addenda es podrà resoldre per mutu acord de les parts signants o per decisió unilateral, quan hi haja causes excepcionals i justificades que obstaculitzen o entrebanquen el compliment de les estipulacions que constituïsquen el seu contingut, prèvia denúncia, amb un termini de dos mesos d'antelació.  
En el cas d'extinció de l'Addenda per les causes indicades anteriorment, o per l'expiració del termini de vigència, es realitzarà la liquidació econòmica i administrativa de les obligacions contretes fins al moment, sense interrompre les actuacions que s'estiguen executant fins a la seua completa finalització.  
I en prova de conformitat se signa la present Addenda en dos exemplars i a un sol efecte, en el lloc i la data indicats en l'encapçalament.  
El secretari d'Estat de Telecomunicacions i per a la Societat de la Informació. Francisco Ros Perán   
El conseller de Justícia i Administracions Públiques. Fernando de Rosa Torner  
Annex   
- Programa Pyme Digital -  
Descripció de les actuacions  
Actuació 1. De COMPETIC a la creació d'entorns productius avançats  
Descripció i objectius que pretén aconseguir el desenvolupament de l'actuació  
A través d'accions d'impuls tecnològic TIC, es vol incrementar la incorporació de les PYMES de la Comunitat Valenciana en la Societat Tecnològica i del Coneixement, i promoure l'evolució del Projecte COMPETIC cap a un nou entorn, l'Entorn Productiu Avançat (EPA).  
L'actuació pretén continuar amb el desplegament quantitatiu del Projecte COMPETIC i iniciar una segona fase del mateix (COMPETIC-EPA), que contempla la creació d'una plataforma de serveis que genere valor afegit a les PYMES a través de la seua presència en Internet sota un model ASP. Amb això, s'avança des d'una fase de "presència en Internet", pròpia de COMPETIC, a la "integració de processos de negoci electrònic", a través d'eines i solucions que permeten la prestació d'aquests serveis a través de la xarxa i que integre a l'empresa adherida al Projecte en un vertader Entorn Productiu Avançat (COMPETIC-EPA).  
COMPETIC-EPA està obert a totes les empreses de la Comunitat Valenciana. Per a una actuació més definida, i que permeta avaluar el resultat del projecte, s'estableix com a fase d'arrancada inicial tres sectors que poden, per les seues característiques i model de negoci, mostrar més gran interés a accedir a la plataforma:  
Sector transports  
Sector serveis professionals a empreses  
Sector oci, hostaleria i turisme  
Així mateix, per a les labors de promoció, difusió i formació, es proposa el manteniment d'una xarxa permanent d'agents de desenvolupament tecnològic (ADT) i la creació d'una xarxa d'assessoria i assistència especialitzada en noves tecnologies i la seua aplicació en la millora dels processos de producció i gestió, especialment centrada en PYMES. Aquesta xarxa estaria constituïda per unitats amb coneixement intensiu en TIC (UCIT), creades mitjançant convenis de col·laboració amb els col·legis professionals de Telecomunicacions i Informàtica.   
Finalment, l'actuació s'estén també a facilitar la incorporació de mitjans de pagament electrònics. Per a això, en l'entorn del projecte COMPETIC, i utilitzant la capacitat de difusió i promoció dels ADT desplegats en el territori, s'oferiran ajudes destinades a la implantació de mitjans de pagament electrònics (TPV) a les xicotetes empreses o negocis, fonamentalment del xicotet comerç, de la Comunitat Valenciana  
Es fixen, com a objectius:  
Mantindre la xarxa d'agents de desenvolupament tecnològic empresarial (9 agents).  
Aconseguir la subscripció o adhesió de, com a mínim, 3.000 PYMES i 60 associacions al servei de directori electrònic (TodoCV) de CompeTIC.  
Incrementar el nombre de xecs COMPETIC per a l'accés a Internet: 100 PYMES.  
Aconseguir l'adhesió de 200 ajuntaments a COMPETIC; adhesió que comporta compromís de participació activa en aquest i identificació de l'agent de desenvolupament local per a la difusió i dinamització del projecte en la localitat.  
Crear i publicar 1.000 pàgines web, d'empreses adherides a COMPETIC.  
Impulsar i dinamitzar la plataforma de Benchmarking per a PYMES.  
Facilitar, mitjançant ajudes econòmiques, l'adopció per al voltant de 1.000 xicotetes empreses o negocis, fonamentalment del xicotet comerç, de mitjans de pagament electrònics (TPV).  
Aconseguir els acords de col·laboració per a la creació de les UCIT, així com dissenyar i implementar el pla d'actuacions d'aquestes unitats.  
Mantindre i ampliar el catàleg de serveis on line i l'oferta de solucions tecnològiques avançades sectorials (COMPETIC-EPA).  
2. Mesurament amb indicadors al final del desenvolupament  
Quadre de comandaments de COMPETIC, amb actualització diària, i que incorporarà les activitats dels ADT's i de les UCIT.  
Nombre d'empreses incorporades a la plataforma COMPETIC-EPA, sectors incorporats i disseminació geogràfica del projecte  
Empreses usuàries de la plataforma de Benchmarking i seguiment de l'estratègia marcada en la plataforma.  
Accions de formació i difusió dutes a terme en el període.  
Per a poder fer un seguiment efectiu dels indicadors i poder ajustar les accions a les oportunitats detectades, el Ministeri aportarà les eines i qüestionaris necessaris per a aquest fi.  
3. Aportacions econòmiques o accions complementàries  
Any 2007  
MITYC 1.620.000,00 €  
Generalitat de la Comunitat Valenciana 0,00 €  
Total 1.620.000,00 €  
Justificació de les inversions i el seu termini  
Any 2008  
Generalitat de la Comunitat Valenciana 1.620.000 €  
Total 1.620.000 €  
Delegat responsable de la coordinació i seguiment de l'Actuació:  
El Sr. Enrique de Francisco Enciso.  
6. Període d'execució  
Aquesta acció s'executarà durant els exercicis 2007 i 2008.  
Actuació 2. Infraestructures i serveis per a la competitivitat  
Descripció i objectius que pretén aconseguir el desenvolupament de l'actuació  
Posada a disposició i utilització, per COMPETIC i COMPETIC-EPA, de la xarxa de recursos tècnics i de formadors distribuïts per tot el territori de la Comunitat, per a les activitats de formació, difusió, promoció i comunicació que COMPETC i COMPETIC-EPA requerisquen. Aquests recursos estan compartits amb el Projecte Internauta, de formació al ciutadà.  
L'objectiu d'aquesta actuació és, en conseqüència, el manteniment i la gestió integral de 230 aules, plenament equipades i operatives per a la formació, promoció i difusió d'activitats relacionades amb empreses de la Comunitat, fonamentalment centrades en COMPETIC, així com de 150 formadors.  
2. Mesurament amb indicadors al final del desenvolupament  
Activitats realitzades en la xarxa de centres, a través del quadre de comandaments de COMPETIC, com a projecte usuari d'aquests centres.  
Actuacions de millora tecnològica i de gestió, de la xarxa de centres.  
Per a poder fer un seguiment efectiu dels indicadors i poder ajustar les accions a les oportunitats detectades, el Ministeri aportarà les eines i qüestionaris necessaris per a aquest fi.  
Aportacions econòmiques o accions complementàries  
Any 2007  
MITYC 0,00 €  
Generalitat de la Comunitat Valenciana 700.000,00 €  
Total 700.000,00 €  
Justificació de les inversions i el seu termini  
Any 2008  
Generalitat de la Comunitat Valenciana 700.000 €  
Total 700.000 €  
Delegat responsable de la coordinació i seguiment de l'actuació:  
El Sr. Enrique de Francisco Enciso.  
6. Període d'execució  
Aquesta acció s'executarà durant l'exercici 2007.  
Actuació 3. Corredor valencià del coneixement  
1. Descripció i objectius que pretén aconseguir el desenvolupament de l'actuació  
Les tecnologies de la informació i les comunicacions (TIC), constitueixen un conjunt d'infraestructures i serveis que suposen, per si mateixes, un important sector econòmic i industrial, especialitzat i d'alt valor afegit, i amb un impacte creixent en la competitivitat de tots els sectors productius. No obstant això, el coneixement de les TIC, en els aspectes industrials, d'ocupació, d'impacte en l'economia, etc., en l'àmbit territorial autonòmic, pateix de falta de concreció, perquè moltes vegades els diversos indicadors no estan prou desagregats en aquest àmbit. El coneixement de l'hipersector TIC i de la seua distribució territorial és important per a planificar una adequada política de desenvolupament de l'hipersector de la Comunitat Valenciana.  
Per a això s'estableixen els objectius següents:  
Realitzar un ampli estudi, que inclou anàlisi de camp, per al coneixement de l'hipersector TIC de la Comunitat Valenciana, en els seus diversos aspectes: industrial, d'infraestructures, de serveis, de mercat, d'I+D+I i de transferència tecnològica, en els seus diversos sectors, així com la mesura i potenciació dels seus efectes directes i indirectes sobre l'economia i ocupació de la Comunitat.  
Implementar un sistema d'informació geogràfica i situar sobre aquest els diversos elements del sector i de la societat i economia de la Comunitat Valenciana (GIS Sociotecnològic).  
2. Mesurament amb indicadors al final del desenvolupament  
El mateix estudi de l'hipersector.  
La creació, introducció i anàlisi de les dades en la plataforma GIS Sociotecnològic.  
Per a poder fer un seguiment efectiu dels indicadors i poder ajustar les accions a les oportunitats detectades, el Ministeri aportarà les eines i qüestionaris necessaris per a aquest fi.  
3. Aportacions econòmiques o accions complementàries  
Any 2007  
MITYC 0,00 €  
Generalitat de la Comunitat Valenciana 430.000,00 €  
Total 430.000,00 €  
4. Justificació de les inversions i el seu termini  
Any 2008  
Generalitat de la Comunitat Valenciana 430.000 €  
Total 430.000 €  
Delegat responsable de la coordinació i seguiment de l'actuació:  
El Sr. Enrique de Francisco Enciso.  
6. Període d'execució  
Aquesta acció s'executarà durant l'exercici 2007.  
Actuació 4. Cluster de l'hipersector TIC de la Comunitat Valenciana  
1. Descripció i objectius que pretén aconseguir el desenvolupament de l'actuació  
Es tracta d'afavorir la creació d'estructures organitzatives, cooperatives i associatives entre les empreses de l'hipersector TIC de la Comunitat Valenciana, per a aconseguir la millora de la seua posició competitiva, el seu accés a nous mercats, el seu accés i aprofitament eficient de recursos d'alt cost, l'increment de la innovació i del desenvolupament tecnològic en la Comunitat.   
Per a això, s'estableixen els següents objectius:  
Crear una estructura de suport a la consolidació i la competitivitat de l'hipersector (CLUSTER TIC de la Comunitat Valenciana) i aconseguir l'adhesió d'un mínim de 100 empreses o entitats.  
Realitzar una investigació i anàlisi, basades en tècniques prospectives, per tal de definir l'escenari tecnològic 2012 de la Comunitat Valenciana.   
Desenvolupar eines de bussines inteligence, per a la integració de quadres de comandament i avaluació dels indicadors territorials dels diversos plans i projectes, i del seu impacte en els destinataris.  
2. Mesurament amb indicadors al final del desenvolupament  
Les activitats d'estudi previ, congrés inaugural, creació de l'estructura, consultoria per al desenvolupament de l'estratègia de l'associació (Cluster), etc.  
El nombre d'empreses adherides al CLUSTER.  
L'estudi de prospectiva es plasmarà en una publicació i en presentacions públiques.  
En relació a les eines de bussines inteligence, el seguiment comprendrà el disseny i desenvolupament dels quadres de comandament de seguiment i control del projecte i el disseny i la gestió d'un "magatzem de dades" global o Datawarehouse.  
Per a poder fer un seguiment efectiu dels indicadors i poder ajustar les accions a les oportunitats detectades, el Ministeri aportarà les eines i qüestionaris necessaris per a aquest fi.  
3. Aportacions econòmiques o accions complementàries  
Any 2007  
MITYC 400.000,00 €  
Generalitat de la Comunitat Valenciana 0,00 €  
Total 400.000,00 €  
4. Justificació de les inversions i el seu termini  
Any 2008  
Generalitat de la Comunitat Valenciana 400.000 €  
Total 400.000 €  
Delegat responsable de la coordinació i seguiment de l'Actuació:  
El Sr. Enrique de Francisco Enciso.  
6. Període d'execució  
Aquesta acció s'executarà durant els exercicis 2007 i 2008.  
 Actuació 5. Simac-PYMES   
1. Descripció i objectius que pretén aconseguir el desenvolupament de l'actuació  
La Generalitat desitja proposar als ciutadans, a altres administracions (fonamentalment les locals) i a les empreses de la Comunitat, un nou model corporatiu de prestació de serveis, que permeta integrar els actuals canals d'accés als seus serveis (Internet, telèfon, presencial, etc.) amb els canals emergents (missatgeria electrònica, televisió digital, etc.) en una Plataforma Tecnològica Comuna. L'actuació que ací es contempla inclou les activitats i l'esforç econòmic que suposarà la incorporació de les PYMES, com a destinatàries d'aquest nou model de prestació de serveis  
Els objectius d'aquesta actuació són, en conseqüència:  
Definir conceptualment i funcionalment (model de prestació de serveis i model d'arquitectura tècnica, arquitectura d'edició i catalogació de continguts, usabilitat, accessibilitat i interoperabilitat, multicanalitat i multidispositiu, etc.) i implantar la plataforma tecnològica que done suport al model de prestació de serveis.  
Posar en funcionament un únic punt d'accés per a la i-Administració de la Generalitat de la Comunitat Valenciana.  
Gestionar de forma integral tots els canals d'accés per a garantir l'homogeneïtat de l'oferta de serveis, la mesura i la uniformitat del nivell de servei prestat i la interacció entre els distints canals.  
Generar nous serveis de valor afegit i prestar un tracte personalitzat.  
2. Mesurament amb indicadors al final del desenvolupament  
La posada en marxa de la plataforma amb la totalitat de les funcionalitats bàsiques especificades. La Generalitat de la Comunitat Valenciana disposa d'una Oficina de Seguiment d'aquesta actuació, que portarà la direcció estratègica i avaluarà els seus resultats, per a aconseguir els objectius previstos.   
Per a poder fer un seguiment efectiu dels indicadors i poder ajustar les accions a les oportunitats detectades, el Ministeri aportarà les eines i qüestionaris necessaris per a aquest fi.  
3. Aportacions econòmiques o accions complementàries  
Any 2007  
MITYC 0,00 €  
Generalitat de la Comunitat Valenciana 740.000,00 €  
Total 740.000,00 €  
Justificació de les inversions i el seu termini  
Any 2008  
Generalitat de la Comunitat Valenciana 740.000 €  
Total 740.000 €  
Delegat responsable de la coordinació i seguiment de l'Actuació:  
El Sr. Enrique de Francisco Enciso.  
6. Període d'execució  
Aquesta acció s'executarà durant l'exercici 2007.  
Actuació 6. Promoció, difusió i comunicació   
1. Descripció i objectius que pretén aconseguir el desenvolupament de l'actuació  
S'exerciran activitats de difusió, promoció i comunicació dels avantatges de la Societat de la Informació i del Coneixement i de l'aplicació de les TIC en l'àmbit empresarial, i per a sectors específics.  
L'objectiu és la creació d'un entorn favorable per a la incorporació de les TIC en els processos empresarials, i d'acostar les tecnologies a l'empresariat en un marc favorable.  
Les actuacions previstes comporten una línia editorial orientativa i de consulta sobre la matèria, jornades de difusió, presència en fires, tallers, etc.  
En la pràctica, els objectius són:  
Realitzar publicacions i accions de difusió i comunicació, en especial campanyes de difusió de l'ús de la plataforma de licitació electrònica en els processos de contractació promoguts per l'administració Pública.  
Organitzar i realitzar 2 tallers nacionals de promoció, difusió i suport a la incorporació de les TIC, en dos sectors productius de referència de la Comunitat.   
Es pretén que en els tallers participen un mínim de 400 empreses dels sectors implicats.  
2. Mesurament amb indicadors al final del desenvolupament  
Les publicacions realitzades.  
La fitxa de qualitat i dels resultats de les accions de difusió i comunicació.  
En relació als tallers, per enquestes contestades i per assistència als tallers.  
Per a poder fer un seguiment efectiu dels indicadors i poder ajustar les accions a les oportunitats detectades, el Ministeri aportarà les eines i qüestionaris necessaris per a aquest fi.  
3. Aportacions econòmiques o accions complementàries  
Any 2007  
MITYC 265.556,00 €  
Generalitat de la Comunitat Valenciana 0 -  
Total 265.556,00 €  
Justificació de les inversions i el seu termini  
Any 2008  
Generalitat de la Comunitat Valenciana 265.556 €  
Total 265.556 €  
Delegat responsable de la coordinació i seguiment de l'Actuació:  
El Sr. Enrique de Francisco Enciso.  
6. Període d'execució  
Aquesta acció s'executarà durant els exercicis 2007 i 2008.